Rocky Roberts

**Rocky Roberts**, a l'anagrafe **Charles Roberts** (Tanner, 23 de agosto 1941 – Roma, 13 de zenaro 2005), el ze stà un cantante statunitense naturałizà itałian.

## Biografia
### I scominsi
Nasùo a Tanner, un picoło paeze de l'Alabama (Stati Unii de America), el ze stà el cuarto fiol de na fameja modesta. El ze restà orfano de pare a l'età de oto ani; el taca cuindi a łaorar asè zòvane, fazendo vari mistieri.
Trasferìo a Miami (Florida), el se ga rołà cofà mariner e el ze stà inbarcà so ła portaerei USS Independence a Boca Chica Key West (Florida). Cui el ga avùo un discreto suceso inte'l puziłà, a'l ponto de vinser cuatro canpionài inte ła categoria welter, inte łe varie tape de łe mision navałe statunitensi a l'estero. Tutavia durante un incontro un colpo a ganàsa e a l'òcio sànco el ło ga ferìo gravemente costrinzendoło ad abandonar el puziłà e a portar i ociàłi scuri che, oltra a covèrzer ła sicatrise, el ghe conferiva el look artistego che'l ło ga contradistinguesto inte i ani drioman.

Inte'l steso parìodo el frecuentava el grupo muzegałe de'l batarista Doug Fowlkes, che'l se ezibiva so ła nave. 'St'ùltemo el ga notà suito el so inato tałento de bluesman e el ło ga fazesto cantar co'l nome de "*Rocker* Roberts". Ła band ła se ciamava *Doug Fowlkes & The Airdales*, nome de'l diałeto statunitense utiłizà dai soldài USA. I altri conponenti de'l grupo i zera Don Borja (baso), Doug Fowlkes e Marvin Glover (bataria), Charles Barron (ghitara), Jerry Armstrong (ghitara), Jerry Hendrix (pianoforte), Bob Given e Fred Lawrence (sasofoni).

So'l finir dei ani sincuanta, Roberts el ga continuà a cantar come frontman dei *Airdales*, ezibindose sia so łe nave che in alguni łocałi de ła Florida meridionałe. Ła band, un mucio apresà soratuto par el sound tipegamente soul e rhythm and blues, el  ga termenà ła carièra navałe inte'l 1962, par dedicarse ad algune tournée in Costa Axura (Fransa). Durante na tapa franseze, i ze stài notài da un dirizente de ła Barclay, che'l ghe ga proponesto a łori un contrato ai studi ATCO de New York City indove i ga insidesto na serie de 45 xiri ed EP publegài a partir da'l 1960 (in Itałia da ła Vis Radio) co ła denominasion *Rocker Roberts co Doug Fowlkes and the Airedales*.
El grupo el se ga riorganizà drioman inte'l 1963 co'l nome de *Rocky Roberts and The Airedales*, co Wess al baso, Eddy Taylor a'l sax (inte'l 1967 el ze entrà James Sampson), Henry Hooks (sax e ghitara), Jessie King (tastiere), Marvin Glover (bataria, inte'l 1968 el ze entrà Marvin Johnson, só fradèło de Wess), Doug Fowlkes (produtor e manager).

Roberts el ze devenjesto pitosto popołar in Fransa, intarpretando clàseghi cofà *Stax* e *[[Motown]]*, fin a vinser, inte'l 1964, el canpionato intarnasionałe de Rock 'n' Roll a Cannes.

### In Itałia
Rocky Roberts el ze stà notà da Renzo Arbore e da Gianni Boncompagni inte'l 1965, che i ło ga ciamà a Roma par afidarghe ła sigla de'l programa radiofònego Bandiera Gialla, co'l só brano, in ingleze, "T-Bird", a l'època conosùo e publegà soło in Fransa. Inte'l fratenpo, Roberts el ga insidesto altri do 45 ziri par ła Barclay, par po' pasar a ła Durium Records.

#### Stasera mi butto
Daspuò che'l se ga trasferìo a Roma el ga inparà un itałian che'l ze senpre restà aprosimativo, ma grasie a ła beła voze e a ła só verve el suceso no'l ga tardà a rivar e, tra varie aparision in TV e apontamenti live, el boom el ze rivà inte'l 1967 co ła vitoria de'l *[[Festivalbar 1967|Festivalbar]]*, indove el ga prezentà el brano *Stasera mi butto*, in orìzene nasesto come sigla de'l varietà tełevizivo *[[Sabato sera (programa tełevixivo)|Sabato sera]]*. El grando suceso de'l brano e 18 setemane in clasifega, drioman, el ga ispirà un film muzicareło co'l steso titoło, direto da Ettore Maria Fizzarotti. A fianco de Rocky ga resità Giancarlo Giannini, Franco Franchi e Ciccio Ingrassia, Enrico Montesano, Marisa Sannia, Nino Taranto e Lola Falana (altra steła mericana de cołor che inte i ani sesanta ła ga otenjesto grando suceso in Europa).

El cantante le ze stà de frente invità a partesipar a show e spetacołi tełevizivi. Inte'l 1966 el ga interpretà ła canson *Django*, scrivesta da Luis Bacalov par l'omònemo film de Sergio Corbucci. L'istesa canson ła catemo inte i titołi de testa de *[[Django Unchained]]* de Quentin Tarantino.

#### Sono tremendo
L'artista el ga consołidà el suceso interpretando altre canson (*Par conquistare te*, *Se l'amore c'è*, *Just because of you*, *Lasciami stare*, sigla finałe de ła popołar trasmision radiofònega *[[Gran varietà (programa radiofonego)|Gran varietà]]*, e altre) fin a reconfermarse co'l séłebre brano da ła prónta desizamente bałàbiłe  *Sono tremendo*, sigla finałe de nantra trazmision radiofònega, *Al vostro servizio*, che ła ze stà rejistrà anca in altre cuatro łengue (grando suceso in Spanja) e reprendesto anca inte'l muzicareło *[[Il ragazzo che sorride (film)|Il ragazzo che sorride]]*, de Aldo Grimaldi, de'l 1969. Inte'l steso ano Rocky el ga parteçipà a'l Festival de Sanremo, in cubia co'l cantante Robertino, co'l brano *Le belle donne*. Anca l'ano drio el ze intarvenjùo a l'inportante manifestasion canora proponendo insenbre a Il Supergruppo ła canson "Accidenti".

Inte'l parìodo tra 1970 e el 1973 el ga fato tournée europee, soratuto in Fransa e Spanja, alternàe a rientri inte i Stati Unii de America. I Airedales i ga desidesto de insarir Wess come cantante, e Rocky el ga sełiesto cuindi come band de conpanjamento el grupo franseze I Pyrañas. Inte l'isteso parìodo el ga spozà Katia, na toza itałina che ła ghe ga dà un fio, Randy, nasùo inte'l 1974. Rocky el se ga stabiłìo a Roma e verso ła fine dei ani setanta, tutociò che'l fuse un mucio ipenjà co aparison da'l vivo, tournée a l'estero e partesipasion a programi tełevizivi, el zet ornà de frecuente in sała de insiziion a revizitar intramontabiłi sucesi e par reałizar anca algune cover soul ispirandose a'l grando Otis Redding. El ga publegà cuindi alguni 45 ziri par varie etichete (Decca, Riviera, Barclay, Ariston Records), ma sensa pì razónzer el suceso de ła fine dei ani sesanta.

Inte'l 1979 el ga insidesto ła ballad *[[You're the Reason]]* de Victor Bach, trazesta da l'àlbun *[[Dangerous (Rocky Roberts)|Dangerous]]*. A ze stà Bach che'l ga riferìo cueło che Roberts el ghe ga confesà na volta: "Pochi sa che ła me vera pasion ła ze cantar el soul e el blues, e che me piaze tanto i łenti: invese A son stà condanà a cantar senpre *[[Stasera mi butto]]*".

### I ùltemi ani
Inte i ani otanta el ze tornà viver inte i Stati Unii de America. Cui, drioman a un łongo parìodoo de inatività muzegałe, el ga insidùo *Dedicated*, venjìo fora inte'l  1990, àlbun che'l ga otenjesto da novo suceso in Itałia ed Europa. Rientrà in Itałia inte'l 1997 el ga vedùo só fio Randy ezbirse a'l Festival de Sanremo co'l brano *No Stop*. 
Rocky el ga seità i só show fin ai scominsi dei ani domiłe cuando, co un roło parfeto par eło, l'ha ciapà parte a ła segonda edision de'l musical *La febbre del sabato sera*. El ze moristo a Roma, inte ła só abitasion a'l cuartier de l'Olgiata, el 14 de zenaro 2005, a cauza de un tumor.

## Discografia
;Àlbun in studio
*1961 - *[[Doug Fowlkes and the Airedales]]*
*1965 - *[[Rocky Roberts e gli Airedales]]*
*1967 - *[[Rocky Roberts & The Airedales]]*
*1967 - *[[Sabato sera (album)|Sabato sera]]*
*1968 - *[[La dinamite nella voce]]*
*1969 - *[[This Is Rocky Roberts]]*
*1970 - *[[Recorded in USA]]*
*1978 - *[[Un grande del Rhythm and Blues]]*
*1979 - *[[Dangerous (Rocky Roberts)|Dangerous]]*
*1990 - *[[Dedicated.  ]]*
;EP
*1960 - *[[Dina/Ramrod/Feels So Good/Night Train]]*
*1960 - *[[Lonely/DUmplings/Over And Over/Honky Tonk]]*
*1960 - *[[Wizard/Come What May/Lucille/Dishrag]]*
;Singoli
*1962 - *[[The Twist/Let's Twist Again]]*
*1962 - *[[Hit The Road Jack/New Orleans]]*
*1965 - *[[T.Bird/Hitch Hike]]*
*1966 - *[[Stop Pretending/Everybody Needs Somebody]]*
*1966 - *[[Shot Gun/Any Ole Way]]*
*1966 - *[[Buzz Buzz Buzz/Paper Rose]]*
*1966 - *[[My Heart With Love/Leave My Kitten Alone]]*
*1967 - *[[Got A Thing Doing/Don't Play That Song]]*
*1967 - *[[Gira gira/Got A Thing Doing]]*
*1967 - *Stasera mi butto/Just Because Of You*
*1967 - *[[Dove credi di andare/Can't Ask No More]]*
*1967 - *[[Don't Play That Song/Hey Joe]]*
*1967 - *[[Stasera mi butto/Fammi un sorriso]]*
*1967 - *[[Un dì con te/Qui la gente sa vivere]]*
*1967 - *[[Lasciami stare/Just don't know]]*
*1967 - *[[Par conquistare te/Se c'è l'amore]]*
*1967 - *[[If He Could/Lady Barbara]]*
*1967 - *[[Jingle Bells/Silent Night]]*
*1968 - *[[Ciao ciao ciao/Dietro-front]]*
*1968 - *[[Sono tremendo/Se una sera]]*
*1969 - *[[Le belle donne/Ma par fortuna]]*
*1969 - *[[Ma non ti lascio/Appassionatamente]]*
*1970 - *[[Accidenti/I Know You'll Come Running Back]]*
*1970 - *[[Victoria/Volare (Inte el blu dipinto di blu)]]*
*1972 - *[[L'amore mio par te/Io non ti crederò]]*
*1972 - *[[Hold On To What You've Got/Do It Now]]*
*1972 - *[[Girl Of Mine/Leave The World]]*
*1972 - *[[Che donna sei/È nell'aria]]*
*1972 - *[[Faith (U-pa-ni-sha) / Can be done]]*
*1973 - *[[Dov'è l'amor/Tu signora Jones]]*
*1974 - *[[Mathusalem/Looking back]]*
*1975 - *[[Soul Music Is Back/Soul Music Is Back parte 2]]*
*1976 - *[[Broadway/We Said Goodbye]]*
*1977 - *[[That's No Way/Abracadabra]]*
*1979 - *[[You're The Reason/Get Down]]*

## Filmografia
**[[Una ragazza tutta d'oro]]*, regia de Mariano Laurenti (1967)
**[[Non mi dire mai goodbye]]*, regia de Gianfranco Baldanello (1967)
**[[Stasera mi butto]]*, regia de Ettore Maria Fizzarotti (1967)
**[[I ragazzi di Bandiera Gialla]]*, regia de Mariano Laurenti (1968)
**[[Il ragazzo che sorride]]*, regia de Aldo Grimaldi (1969)

## Notasion


## Bibliografia
* Italo Gnocchi, *Rocky Roberts, Rhythm & Blues alla dinamite*, pubblicato su Raro! nº 243 di maggio 2012, pagg. 59-66
*  pg. 163-165

## Altri projeti

## Linganbi foresti
* 
* *[http://www.ilportoritrovato.net/html/rockyroberts.html "Addio Rocky nostro soul"] *, comemorasion in ocaxion de ła morte de l'artista, co ła storia de ła so vita.